CELEX: 62010CN0361
Language: el
Date: 2010-07-19 00:00:00
Title: Υπόθεση C-361/10: Αίτηση για την έκδοση προδικαστικής αποφάσεως, την οποία υπέβαλε το Conseil d’État (Βέλγιο) στις 19 Ιουλίου 2010 — SCrl Intercommunale Intermosane, ASBL Fédération de l’industrie et du Gaz (Synergrid) κατά Βελγικού Δημοσίου

9.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/11
            
         Αίτηση για την έκδοση προδικαστικής αποφάσεως, την οποία υπέβαλε το Conseil d’État (Βέλγιο) στις 19 Ιουλίου 2010 — SCrl Intercommunale Intermosane, ASBL Fédération de l’industrie et du Gaz (Synergrid) κατά Βελγικού Δημοσίου
   (Υπόθεση C-361/10)
   ()
   2010/C 274/15
   Γλώσσα διαδικασίας: η γαλλική
   
      Αιτούν δικαστήριο
   
   Conseil d’État
   
      Διάδικοι στην υπόθεση της κύριας δίκης
   
   
      Αιτούσες: SCrl Intercommunale Intermosane, ASBL Fédération de l’industrie et du Gaz (Synergrid)
   
      Καθού: Βελγικό Δημόσιο
   
      Προδικαστικά ερωτήματα
   
   
               1)
            
            
               Συνιστούν εθνικά πρότυπα, όπως αυτά που καθιερώνουν τα άρθρα 8 έως 13 του προσβαλλόμενου βασιλικού διατάγματος της 2ας Ιουνίου 2008, περί ελάχιστων προδιαγραφών για την ασφάλεια ορισμένων παλαιών ηλεκτρικών εγκαταστάσεων σε χώρους εργασίας, με τα οποία καθορίζονται απαιτήσεις ως προς την κατασκευή ηλεκτρικών εγκαταστάσεων, την παραγωγή ηλεκτρολογικού υλικού και τα χαρακτηριστικά του εν λόγω υλικού σε σχέση με την ασφάλεια των εργαζομένων, τεχνικούς κανόνες υπό την έννοια του άρθρου 1, σημείο 11, της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών (1) και των κανόνων σχετικά με τις υπηρεσίες της κοινωνίας των πληροφοριών, τα σχέδια των οποίων πρέπει να κοινοποιούνται κατά τα οριζόμενα στο άρθρο 8, παράγραφος 1, πρώτο εδάφιο, της εν λόγω οδηγίας;
            
         
               2)
            
            
               Συνιστούν εθνικά πρότυπα, όπως αυτά που καθιερώνουν τα άρθρα 8 έως 13 του ως άνω βασιλικού διατάγματος της 2ας Ιουνίου 2008, μέτρα υπό την έννοια του άρθρου 1, in fine, της προμνησθείσας οδηγίας 98/34/ΕΚ, τα οποία κρίνονται αναγκαία από τα κράτη μέλη για τη διασφάλιση της προστασίας του κοινού, και ιδιαίτερα των εργαζομένων, κατά τη χρήση προϊόντων, εφόσον τα μέτρα αυτά δεν επηρεάζουν τα προϊόντα;
            
         
      (1)  EE L 204, σ. 37.